text: Fængselsbetjente skal fyres
  18 oktober 2013 kl. 09.13
  Statsfængslet Østjylland ved Horsens skal sikre størstedelen af de besparelser, som Folketinget har beordret Kriminalforsorgen til at gennemføre. Det betyder, at 29 ansatte skal fyres.
  Antallet svarer til, at 12-13 procent af personalet.
  Kriminalforsorgen har sendt et rejsehold rundt til fængsler og arresthuse for at finde besparelser, og det har fundet frem til, at statsfængslet kan bære besparelser på 11 millioner af det samlede beløb på 20 millioner kroner.
  Fængselsinspektør Jørgen Bank mener, at forslaget er urealistisk.
  
  Udvidelse trækkes tilbage
  Han peger på, at fængslet netop har fået en ny rockerafdeling med 48 pladser til såkaldt stærkt negative fanger. I den forbindelse blev medarbejderstaben udvidet, og nu bliver den reduceret med mere end udvidelsen.
  - For mig er det helt uforståeligt, siger Jørgen Bang.
  Han har været imødekommende over for spareplanen og foreslået nedlæggelse af ni fuldtidsstillinger.
  Jørgen Bang siger, at han ikke vil gå på akkord med de ansattes sikkerhed, så besparelserne vil gå ud over den tid, som de ansatte bruger sammen med de indsatte.
  Kriminalforsorgen træffer beslutning om besparelserne i løbet af november. De skal træde i kraft fra nytår.
  Folketinget vedtog sidste år en aftale om statslige besparelser over flere år.
  